এবার কুমারগ্রামে ত্রাণ দিতে গিয়ে জনরোষে বিজেপির মনোজ ওঁরাও

ওয়েবডেস্ক- উত্তরবঙ্গে (North Bengal Natural Disaster) বিপর্যস্ত অবস্থা পরিদর্শনে গিয়ে বার বার হামলা থেকে হেনস্থার মুখে পড়ছেন বিজেপির (Bjp) আমলারা। গতকাল সাংসদ খগেন মুর্মু (MP Khagen Murmu) , ও বিজেপি বিধায়ক শঙ্কর ঘোষ (BJP MLA Shankar Ghosh) হামলার মুখে পড়েন। সোমবারের পর মঙ্গলবারেও সেই একই ঘটনার পুনরাবৃত্তি ঘটল। আজ কুমারগ্রামে (Kumargram) বিজেপি বিধায়ক (Bjp MLA) মনোজ ওঁরাও (Manoj Orao) হেনস্থার শিকার হলেন। ত্রাণ দিতে গিয়ে একদল মানুষ তাদের দিকে তেড়ে আসে। মনোজ ওঁরাওকে তাড়া করে উত্তেজিত মানুষ। কুমারগ্রামে নিজের বিধানসভা বিত্তিবাড়ি এলাকায় ত্রাণ দিতে গিয়েছিলেন বিজেপি বিধায়ক মনোজ ওঁরাও। তার সঙ্গে ছিল বিজেপি নেতা কর্মীরা। সেখানেই তাদের উপর চড়াও হয় একদল লোকজন। পরিস্থিতি উত্তপ্ত হয়ে ওঠে। বার বার বিজেপি নেতাদের হেনস্থায় বিজেপি-তৃণমূল রাজনৈতিক চাপানউতোর চরমে উঠেছে।

শনিবার রাতের কয়েক ঘণ্টার নিম্নচাপের বৃষ্টিতে উত্তরবঙ্গের জেলাগুলি তছনছ হয়ে গিয়েছে। একাধিক মানুষের মৃত্যু। জলবন্দি মানুষ। তিস্তার জল বিপদসীমার উপর দিয়ে বইছে। ফলে কার্যত যোগাযোগ বিচ্ছিন্ন হয়ে পড়ে। আলিপুরদুয়ার জেলার একাধিক জায়গা প্লাবিত।

আরও পড়ুন- সাংসদ-বিধায়কের উপর হামলায় রিপোর্ট তলব রাজ্যকে, হুঁশিয়ারি রিজেজুর

এই পরিস্থিতিতে দুর্গাপুজোর কার্নিভাল শেষ করেই তড়িঘড়ি মুখ্য সচিব মনোজ পন্থকে নিয়ে দার্জিলিংয়ে রওনা দেন মুখ্যমন্ত্রী মমতা বন্দ্যোপাধ্যায়। তার পর থেকে সেখানেই আছেন মুখ্যমন্ত্রী। আজ মিরিকের বিভিন্ন দুর্গত এলাকা ঘুরে দেখেন তিনি। পরিস্থিতি দ্রুত স্বাভাবিক করার আশ্বাস দিয়েছেন মুখ্যমন্ত্রী। সেইসঙ্গে পর্যটকদের মাথা ঠান্ডা রাখার কথা বলেছেন তিনি। পরিস্থিতি দ্রুত স্বাভাবিক করার আশ্বাস দিয়েছেন তিনি। এদিকে আজ, মঙ্গলবার কুমারগ্রামের বিজেপি বিধায়ক মনোজ ওঁরাও নিজের বিধানসভা এলাকাতেই ত্রাণ দিতে গিয়েছিলেন। আর যেতে বিত্তিবাড়ি এলাকায় সাধারণ মানুষের ক্ষোভের মুখে পড়েন তিনি। তাদের প্রশ্ন এতদিন কোথায় ছিলেন? কেন এতদিন বিধায়ক ওই এলাকায় যাননি? এই প্রশ্ন তুলেই মনোজ ওঁরাও সহ বিজেপি কর্মীদের তাড়া করে উন্মত্ত জনতা। এমনকী বিজেপি বিধায়কের নিরাপত্তার দায়িত্বে থাকা কেন্দ্রীয় বাহিনী স্থানীয়দের মারধর করে! বিক্ষোভকারীদের নিয়ন্ত্রণ করতে তাদের দিকে তেড়ে যায় কেন্দ্রীয় বাহিনী। ফলে উত্তেজনা চরমে ওঠে।

বিধায়কের সঙ্গে থাকা বিজেপি কর্মীদের গাড়িও ভাঙচুর করা হয়েছে বলে অভিযোগ। কোনওরকমে বিধায়ক ও বিজেপি কর্মীরা ওই এলাকা ছাড়েন।

কামাক্ষ্যাগুড়ি ব্লক হাসপাতালে প্রাথমিক চিকিৎসার জন্য বিধায়ক ও বিজেপি কর্মীদের নিয়ে যাওয়া হয়েছে।

দেখুন আরও খবর-